Migjen Kelmendi

Migjen Kelmendi (lindur më 12 shtator 1959) është autor dhe publicist nga Kosova. Për herë të parë, ai u bë i njohur si këngëtar i rock grupit muzikor Gjurmët. Në vitet 1978-1983 studioi dhe kreu Fakultetin Juridik në Universitetin e Prishtinës. Nga viti 1988 deri më 1990 ishte redaktor përgjegjës i programit të Kontaktit të Radio Televizionit të Prishtinës. Në vitin 1991, Kelmendi ishte themelues i gazetës javore Epoka. Në vitin 1996 ishte bashkëthemelues i revistës mbi teoritë e letërsisë MM.

Në periudhën mars-shtator 1996 ka qenë kryesues i prodhimit në televizionin amerikano-shqiptar Victoria në Nju Jork. Në vitet 1997-1999 ishte emëruar nga Qeveria e Kosovës në ekzil si Kryeredaktor i programit satelitor në gjuhën shqipe, edicioni kosovar, që emitohej nga Televizioni Shqiptar (TVSH). Ka specializuar në fushën e menaxhimit të medias në Universitetin e Konkordias (Montreal, Kanada, 2000). Në vitet 2000-2001 ishte drejtori i parë shqiptar i Radio Televizionit të Kosovës. Që nga viti 2001 është themelues dhe botues i gazetës javore Jáva, e cila ne vitin 2008 kalon dhe vazhdon të botohet online. Në vitin 2006, në bashkëpunim me operatorin kabllor Kujtesa lëshon televizionin e parë kabllo dhe internet në Kosovë, Rrokum. Jáva dhe Rrokum ishin mediat e vetme në hapësirën mbarëshqiptare që përdornin gegërishten si medium gjuhësor përkundër gjuhës shqipe standarde. Rrokum u mbyll disa vite para se Kelmendi ta shiste televizionin studentit të tij Arben Ahmetit, i cili hapi Kanal10 në 2020.

Veprat
"Gryka e Kohës" ("Dukagjini", Peje, 1994) 
"Na dutz Na ho Utz - P'ej shpije" 
("MM", Prishtine, 1996)  
"Carere Patria - Mungesa e Atdheut" ("Çabej", Tirane, 1997)

Ka përkthyer veprat Një varr për Boris Davidoviçin dhe Enciklopedia e të vdekurve të shkrimtarit Danilo Kis.
Referime

 Lidhje të jashtme 
Intervistë
Migjen Kelmendi - Letër e hapur
Faqe në gjuhën gjermane
Faqe në gjuhën gjermane

Kategoria:Biografi shqiptare
Kategoria:Këngëtarë shqiptarë
Kategoria:Lindje 1959
Kategoria:Njerëz që jetojnë
Kategoria:Absolventët e Universitetit të Prishtinës